Z A P I S N I K

29. sjednice Vijeća Mjesnog odbora Gračani,

održane u četvrtak, 19. listopada 2023. u

objektu MO Gračani, Isce 15, s početkom u 18:00 sati

NAZOČNI ČLANOVI VIJEĆA:

Mirjana Štengl, Mladen Sabljić, Zdenka Novak, Luka Perić, Tomislav Čegelj, Mirna Varga, Ines Udodovsky

Predsjedava: Mirjana Štengl

Zapisnik vodi: Ines Udodovsky

Predsjednica konstatira da je prisutan dovoljan broj članova Vijeća MO da Vijeće može pravovaljano odlučivati, otvara 29. sjednicu Vijeća Mjesnog odbora Gračani te konstatira da je zapisnik 28. sjednice jednoglasno usvojen.

DNEVNI RED

1. Tramvajska infrastruktura na području Gračana - Podsljemena

2. Tribina ZEZ - a o uvođenju solarnih panela za kućanstva

3. Zahtjev za korištenje prostora

4. Tekuća problematika

5. Pitanja, prijedlozi i obavijesti

Ad 1 Tramvajska infrastruktura na području Gračana - Podsljemena

Budući da se, prema dostupnim informacijama u narednom periodu očekuje rekonstrukcija dva nadvožnjaka i okretišta Mihaljevac, predsjednica smatra da je to pravi trenutak da se cijela tramvajska pruga ( dionica od Mihaljevca do Gračanskog Dolja ) sanira na način da se na betonsku podlogu postavi sloj koji će smanjiti buku i vibracije kojih sada nema, da se rekonstrukcija tj. sanacija izvede prema Europskim standardima, da se makne šljunak te da se umjesto njega stavi/vrati zemljana podloga koja bi dodatno umanjila sve negativne posljedice, da se izvede drenaža zbog vode koja curi u dvorišta građana te tako uništava njihove nekretnine. Dokumentacija o sanaciji izvedene 2017. godine, pretpostavka je da se nalazi u gradskom uredu za promet te u Zet-u, međutim, iako je ukazivano na to već nekoliko godina povratne informacije su netočne, manjkave i ne uvažavaju činjenice na koje se ukazuje već od 2017. godine kada je pokojni gradonačelnik Bandić lažirajući da se sanacija izvodi iz EU fondova sa izvođačima radova napravio najlošiju prugu koja je moguća i koja je potpuno uništila i smanjila kvalitetu života građana koji žive uz prugu, te umanjila vrijednost njihovih nekretnina. Tome treba dodati da i građani koji žive na okolnom prostoru, znači na uzvisinama uz tramvajsku prugu, ali nešto dalje, imaju jednake probleme nesnošljive buke i nemogućnosti normalnog spavanja. Predsjednica je u nekoliko navrata razgovarala sa nadležnima i dobila informacije da su izvršena mjerenja buke i vibracija koje su po nadležnim institucijama u granicama dozvoljenog, međutim tražila je neovisnu komisiju te pozvala nadležne da dođu na lice mjesta u kuće stanara i da se sami uvjere kakvo je stanje na terenu. Do danas to se nije dogodilo i nitko ne uzima taj problem ozbiljno, pa uz žičaru koja je također puštena u promet građani Gračana žive u neprestanoj buci i teroru od strane gradskog javnog prijevoza čime je kvaliteta života u ovom „rezidencijalnom“ kvartu dovedena gotovo na nepodnošljive razmjere. Pruga je sanirana 2017. godine, ali bez građevinske dozvole, jer su vlasnici zemljišta na kojima prometuje tramvaj građani Gračana, kao i zemljišta na kojima je izgrađena žičara.

Iz toga proizlazi da se niti grad niti ZET ne može i nije upisan kao vlasnik, pa je to razlog više da se priđe potpunoj sanaciji i rekonstrukciji postojeće pruge prema Europskim standardima. Smatramo da je širenje tramvajske mreže u nove dijelove grada pohvalno, ali paralelno s tim širenjem treba iznaći sredstva da se sanira pruga koja je naslijeđena od bivše gradske vlasti, a koja nikako ne zadovoljava standarde normalnog življenja.

Tome treba pridodati sljedeći problem a odnosi se na vozače i vozačice tramvaja koji voze na dnevnoj liniji br. 15 i noćnoj liniji br. 33. Vozači noćne linije su bez kontrole, bahati i bezobrazni pa građani svaki dan i noć po nekoliko puta zovu prometnu policiju koja urgira i donekle smiri situaciju. Zbog potpune istine treba reći da ipak, unazad 7 godina, situacija je donekle podnošljivija, ali nedovoljno za normalan život. Isto tako nadamo se da će kvalitetniji tramvaji pridonijeti smirivanju ove nezdrave atmosfere. Kako pruga izgleda u konačnici prilažemo dvije fotografije.

Zaključak je da već 7 godina građani Gračana žive život nedostojan čovjeka te da je sa problemom upoznata i pravobraniteljica za ljuska prava.

Zaključak je da MO inicira sanaciju tramvajske pruge po europskim standardima te je jednoglasno usvojen.

Zaključak ; tražimo da se ova točka dnevnog reda MO uvrsti na razmatranje prve nadolazeće sjednice VGČ.

Ad 2 Tribina ZEZ - a o uvođenju solarnih panela za kućanstva

Gosp. Svibor Jančić iz ZEZ-a želi organizirati tribinu o postavljanju solarnih panela na obiteljske kuće za gradsku četvrt Podsljeme. Daje se na znanje da će se tribina održati u narednom periodu. Zaključak je da ovu informaciju MO jednoglasno podržava.

Ad 3 Zahtjev za korištenje prostora

3.1 Lovačko društvo Sljeme, jednoglasno odobren zahtjev ( četvrtak od 20.00 – 22.00 ), dvorana 3

3.2 Damir Mikoč, zahtjev za povremenim korištenjem, odobrava se ponedjeljak od 9.00 – 11.00

3.3 Odobrava se političkoj stranci 365 MB četvrti četvrtak u mjesecu od 20.00 – 21.00 soba br. 4

3.4 Fit & Dance, odobrava se udruzi Fit & Dance korištenje prostora svih dana u jutarnjem terminu od 9.00 – 10.00 utorak, srijeda, petak, a za popodnevne termine se moraju uskladiti sa ŠRD Sportek, sa gosp. Čopom, jer smo saznali da im je gosp. Čop ustupio neke svoje termine. Nakon dogovora između gosp. Čopa i Fit & Dance molimo da se o tome pismeno obavijesti vijeće MO.

Svi su zahtjevi jednoglasno usvojeni.

Ad 4 Tekuća problematika

4.1 Problematika ogledala na izlasku iz ulice Bešići na autobusnoj stanici Bliznec vjerojatno će biti riješena sa kompletnim projektom kružnog toka Markuševačka – Gračanska – Bliznec.

4.2 Za prometno ogledalo kod Gračanske 80 uputiti će se prometnom sektoru grada jer građani ne mogu sami postavljati ogledalo

4.3 Traženje rukohvata vezano uz most kod Gračanske 48a – 48d, treba vidjeti kakav je projekt vezan uz natječaj za most

4.4 Gračanska 54, protiv buke te za postavljanje ležećeg policajca, zahtjev će se proslijediti prometnom sektoru.

4.5 Za znak zabrane parkiranja na Pustodolu br. 4 uputit će se prometnom sektoru grada, MO podržava zahtjev.

4.6 MO podržava zahtjev građana za ogledalom na izlazu Črna voda – Markuševac, no radi se o privatnom posjedu, a vlasnik kuće i dalje to ne dozvoljava. Šalje se prometnom sektoru zahtjev da iznađe rješenje.

4.7 Stanovnici Šušnjevec 41 traže hitne mjere opreza u prometu – ograničenje brzine i ležeći policajac. Molimo odobravanje zahtjeva.

Ad 5 Pitanja, prijedlozi i obavijesti

Predsjednica MO je obavijestila vijećnike o povratnoj informaciji na zahtjev predsjednika vijeća GČ o stanju dječjih igrališta. Vijećnik Čegelj traži da se ponovno zatraži postavljanje oznaka sa preporukama za dob djece kojima su namijenjene sprave u parkovima. Zaključak MO je da se podržava ovaj prijedlog.

Temeljem dopisa koju smo zaprimili od VGČ o dodjeli sredstava za potrebe rada MO, tj. o dodjeli sredstava u proračunu grada Zagreba za 2024. godinu, vijeće MO Gračani donosi zaključak kojim se podržava dodjela do 6.000.00 Eura ( vijeće sačinjava 7 članova ), a koja ćemo iskoristiti za potrebe svih aktivnosti koje će MO dogovoriti za buduće akcije o kojima će se donijeti odluke na predstojećim sjednicama, a to su aktivnosti, programi i projekti za unaprjeđenje kvalitete života građana na području MO Gračani.

Sjednica vijeća MO je završila u 19.30

KLASA: 024-08/23-003/2042

URBROJ: 251-13-11-2/003-23-2

Zagreb, 19. listopada 2023.

Zapisnik obradila: Mirela Gašpert Bertić

Zapisničarka: Mirna Varga Predsjednica MO Gračani: Mirjana Štengl